
נוסח מודעה בעיתון

[bookmark: _GoBack]הנדון: מכרז פומבי 19/2017 - שירותי תכנון ויעוץ אדריכלי בפרויקטים לבינוי ושיפוץ נציגויות ודירות שרד של ישראל בחו"ל
אגף משאבים חומריים - משרד החוץ
משרד החוץ באמצעות אגף משאבים חומריים (להלן המשרד) מבקש לקבל הצעות מאדריכלים הרשומים בפנקס המהנדסים והאדריכלים מאז 2013 (או קודם לכן), שצברו ניסיון בתכנון וליווי פרויקטים מגוונים בתחומי משרדים, מגורים ומלונאות.
השירות הנדרש כולל בין היתר תכנון אדריכלי, ייעוץ וליווי פרויקטים לבינוי ושיפוץ בנציגויות ודירות שרד של ישראל בחו"ל. 
במסגרת מכרז זה בכוונת המשרד לבחור עד 8 ספקים שירכיבו רשימת אדריכלים מאושרת (להלן הרשימה). הספקים ייבחרו לרשימה לפי שיקולים של איכות ומקצועיות. שימת לב המציעים לתנאי הסף המפורטים בחוברת המכרז.
את חוברת המכרז (כולל פירוט תנאי הסף להשתתפות, אמות מידה לאיכות וטופס הרשמה) ניתן לקבל דרך אתר האינטרנט של המשרד בעברית בכתובת www.mfa.gov.il/MFAHeb (מידע ושירותים - מכרזים). מציע המעוניין לקבל עדכונים ומענה לשאלות הבהרה (ככל שיופצו לנרשמים למכרז) נדרש לשלוח טופס הרשמה לדוא"ל michrazim@mfa.gov.il.
ההרשמה למכרז באמצעות טופס ההרשמה הנ"ל, חיונית לצורך קבלת מענה לשאלות הבהרה ועדכונים שונים.
שאלות הבהרה בקשר למכרז ניתן להפנות לכתובות דוא"ל הנ"ל עד ליום ה' 18.1.2018. 
את ההצעה בצירוף כל המסמכים הדרושים יש להגיש באמצעות חוברת כרוכה, בשני עותקים במעטפה סגורה. על המעטפה להימצא בתוך תיבת המכרזים המתאימה, המוצבת בכניסה לשער הדואר הדיפלומטי של המשרד, רחוב בנק ישראל 5 בקרית הממשלה בירושלים, לא יאוחר מיום א' 11.2.2018 בשעה 12:00. 
האחריות על הכנסת המעטפה לתוך תיבת המכרזים המתאימה חלה על המציע ועל המציע בלבד. 
המשרד רשאי שלא לקבל כל הצעה שהיא ו/או לבטל את המכרז מבלי להכריז על זוכה כלשהו.
הפרטים המתוארים בהודעה זו הינם תמציתיים וכלליים וההוראות המופיעות בחוברת המכרז עצמה הן אלה שתחייבנה את המשרד ואת המציע. 




